b'\n_START_ARTICLE_\nOulun yliopiston kauppakorkeakoulu\n_START_PARAGRAPH_\nOulun yliopiston kauppakorkeakoulu on yksi Oulun yliopiston yhdeks\xc3\xa4st\xc3\xa4 tiedekunnasta, joka toimii taloustieteen ja liiketoiminnan aloilla. Ennen vuotta 2014 yksikk\xc3\xb6 oli nimelt\xc3\xa4\xc3\xa4n taloustieteiden tiedekunta.\n_START_SECTION_\nHistoriaa\n_START_PARAGRAPH_\nVaikka taloustieteiden tiedekunta perustettiin vasta vuonna 2000, taloustieteit\xc3\xa4 on voinut opiskella Oulun yliopistossa jo aiemminkin. Filosofiseen tiedekuntaan perustettiin kansantaloustieteen professuuri jo 1959, opetus aloitettiin syksyll\xc3\xa4 1961 ja vuodesta 1965 kansantaloustiedett\xc3\xa4 on voinut opiskella p\xc3\xa4\xc3\xa4aineena.'